CELEX: 52016PC0459
Language: bg
Date: 2016-07-13
Title: Предложение за РЕШЕНИЕ ЗА ИЗПЪЛНЕНИЕ НА СЪВЕТА за изменение на Решение за изпълнение 2014/170/ЕС, с което Република Гвинея да бъде заличена от списъка на несътрудничещи трети държави в борбата с ННН риболов

ЕВРОПЕЙСКА КОМИСИЯ
            Брюксел, 13.7.2016
            COM(2016) 459 final
            2016/0219(NLE)
            Предложение за
            РЕШЕНИЕ ЗА ИЗПЪЛНЕНИЕ НА СЪВЕТА
            за изменение на Решение за изпълнение 2014/170/ЕС, с което Република Гвинея да бъде заличена от списъка на несътрудничещи трети държави в борбата с ННН риболов
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Настоящото предложение се отнася до прилагането на Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999
                  1
                (наричан по-долу „Регламентът относно ННН риболов“).
            
            
               Настоящото предложение е изготвено в контекста на прилагането на Регламента относно ННН риболов и е резултат от разследванията и диалозите, проведени в съответствие с изискванията по същество и процедурните изисквания, определени в Регламента относно ННН риболов, в които се предвижда, inter alia, че всички държави следва да изпълняват своите произтичащи от международното право задължения като държави на знамето, пристанищни държави, крайбрежни държави или държави на пазара за предотвратяване, възпиране и премахване на ННН риболов.
            
            
               На 15 ноември 2012 г. със свое решение Комисията уведоми осем трети държави (Белиз, Кралство Камбоджа, Република Фиджи, Република Гвинея, Република Панама, Демократична социалистическа република Шри Ланка, Република Того и Република Вануату), че разглежда възможността да ги определи като несътрудничещи държави съгласно Регламента относно ННН риболов. 
            
            
               Спрямо посочените осем държави бяха предприети действия от страна на Комисията. Те включваха, inter alia, предоставяне на основания за предприетите действия и посочване на по-нататъшните мерки, даване възможност на държавите да отговорят на съответните твърдения и да ги опровергаят, както и право да поискат и да представят допълнителна информация, предлагане на планове за действие за коригиране на положението, подходящ срок за отговор и разумни срокове за коригиращи мерки. 
            
            
               На 26 ноември 2013 г. със свое решение за изпълнение Комисията определи Република Гвинея (наричана по-долу „Гвинея“) като трета държава, която тя счита за несътрудничеща трета държава в съответствие с Регламента относно ННН риболов.
            
            
               На 24 март 2014 г. със свое решение за изпълнение Съветът прие списъка на несътрудничещи в борбата с ННН риболов трети държави, в който бе включена и Гвинея. 
            
            
               Приложеното предложение за решение за изпълнение на Съвета се основава върху констатациите, според които Гвинея е демонстрирала, че положението, дало основание за включването ѝ в списъка, е коригирано и че държавата е предприела конкретни мерки, които могат да доведат до неговото трайно подобряване. 
            
            
               Поради това се предлага Съветът да приеме приложеното предложение за решение.
            
            
               •Съгласуваност със съществуващите разпоредби в тази област на политиката
            
            
               Предварително определяне от Комисията на Гвинея като несътрудничеща държава с Решение на Комисията от 15 ноември 2012 г. (ОВ C 354, 17.11.2012 г., стр.1—47) за уведомяване на третите държави, които Комисията счита за потенциално определими като несътрудничещи трети държави съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов.
            
            
               Определяне от страна на Комисията на Гвинея като несътрудничеща държава с Решение на Комисията от 26 ноември 2013 г. (ОВ C 346, 27.11.2013 г., стр. 2—25) за определяне на трета държава, която Комисията смята за несътрудничеща трета държава съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов.
            
            
               Включване на Гвинея в списъка на несътрудничещи трети държави с Решение за изпълнение на Съвета от 24 март 2014 г. (OВ L 91, 27.3.2014 г., стр. 43—47) за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов.
            
            
               •Съгласуваност с другите политики на Съюза
            
            
               
                  Не е приложимо.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
         
         
            
               Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов
            
            
               •Субсидиарност (при неизключителна компетентност) 
            
            
               Предложението попада в обхвата на изключителната компетентност на Европейския съюз. Следователно принципът на субсидиарност не се прилага.
            
            
               •Пропорционалност
            
            
               Настоящото предложение е в съответствие с принципа на пропорционалност поради следните причини:
            
            
               Формата на действието е посочена в Регламента относно ННН риболов и не оставя възможност за решение на национално равнище.
            
            
               Не е приложимо да се посочва как финансовата и административната тежест върху Съюза, националните правителства, регионалните и местните органи, стопанските субекти и гражданите е сведена до минимум и е пропорционална на целта на предложението.
            
            
               •Избор на инструмент
            
            
               Предлагани инструменти: решение.
            
            
               Други средства не биха били подходящи, тъй като Регламентът относно ННН риболов не предвижда други възможности.
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Не е приложимо.
               
            
            
               •Консултации със заинтересованите страни
            
            
               
                  Засегнатите от процедурата заинтересовани страни имаха възможността да защитят своите интереси по време на разследванията и диалозите в съответствие с разпоредбите на Регламента относно ННН риболов. 
               
            
            
               •Събиране и използване на експертни становища
            
            
               
                  Не бяха необходими външни експертни становища.
               
            
            
               •Оценка на въздействието
            
            
               
                  Настоящото предложение е резултат от прилагането на Регламента относно ННН риболов.
               
               
                  В Регламента относно ННН риболов не са включени разпоредби за обща оценка на въздействието, но се съдържа изчерпателен списък на условията, които трябва да бъдат подложени на оценка. 
               
            
         
         
            
               •Пригодност и опростяване на законодателството
            
            
               
                  Не е приложимо. 
               
            
            
               •Основни права
            
            
               
                  Не е приложимо. 
               
               
                   4.
                        ОТРАЖЕНИЕ ВЪРХУ БЮДЖЕТА
               
               
                  Предложението няма отражение върху бюджета на Съюза.
               
            
            
               5.ДРУГИ ЕЛЕМЕНТИ
            
            
               •Планове за изпълнение и механизъм за мониторинг, оценка и докладване
            
            
               
                  Не е приложимо, тъй като предложението влиза в сила в деня след неговото публикуване. 
               
            
            
               •Обяснителни документи (за директивите)
            
            
               
                  Не е приложимо.
               
            
            
               •Подробно разяснение на конкретни разпоредби на предложението
            
            
               
                  С предложението се изменя съставеният от Съвета списък на несътрудничещи трети държави в борбата с ННН риболов, съдържащ се в приложението към Решение 2014/170/ЕС на Съвета.
               
            
            
               2016/0219 (NLE)
            
            
               Предложение за
            
            
               РЕШЕНИЕ ЗА ИЗПЪЛНЕНИЕ НА СЪВЕТА
            
            
               за изменение на Решение за изпълнение 2014/170/ЕС, с което Република Гвинея да бъде заличена от списъка на несътрудничещи трети държави в борбата с ННН риболов
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, 
            
            
               като взе предвид Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999
                  2
               , и по-специално член 34, параграф 1 от него,
            
         
         
            
               като взе предвид предложението на Европейската комисия,
            
            
               като има предвид, че:
            
            
               (1)С Регламент (ЕО) № 1005/2008 (наричан по-долу „Регламентът относно ННН риболов“) се създава система на Съюза за предотвратяване, възпиране и премахване на незаконния, недеклариран и нерегулиран (ННН) риболов.
            
            
               (2)В глава VI от Регламента относно ННН риболов се посочва процедурата за определяне на несътрудничещи трети държави в борбата с ННН риболов и се предвижда съставянето на списък на такива държави.
            
            
               (3)С решение от 15 ноември 2012 г.
                  3
                Комисията включи информацията относно съществените факти и съображения, мотивиращи такова предварително определяне, и уведоми осем трети държави, включително Република Гвинея (наричана по-долу „Гвинея“), за възможността да бъдат определени за трети държави, които смята за несътрудничещи трети държави в борбата с ННН риболов.
            
            
               (4)С Решение за изпълнение от 26 ноември 2013 г.
                  4
                Комисията определи Гвинея като несътрудничеща трета държава в борбата с ННН риболов. В него Комисията посочи основанията, поради които счита, че тази държава не изпълнява своите произтичащи от международното право задължения, а именно — като държава на знамето, пристанищна държава, крайбрежна държава или държава на пазара да предприема действия за предотвратяване, възпиране и премахване на ННН риболов.
            
            
               (5)С Решение за изпълнение 2014/170/ЕС
                  5
                Съветът прие списъка на несътрудничещи трети държави, в който е включена и Гвинея.
            
            
               (6)Списъкът на несътрудничещи трети държави в борбата с ННН риболов се съдържа в приложението към Решение за изпълнение 2014/170/ЕС на Съвета. 
            
            
               (7)След като Гвинея бе включена в посочения списък, държавата положи усилия да коригира положението, дало основание за това включване, и да предприеме конкретни мерки за отстраняване на установените недостатъци.
            
            
               (8)Събраната от Комисията информация показва, че Гвинея е изпълнила своите произтичащи от международното право задължения и е приела подходяща правна рамка за борба с ННН риболов. В страната е създадена система за санкциониране с възпиращ ефект. Наред с това е установен подходящ и ефективен механизъм за мониторинг, контрол и инспекции, като за целта е разработен национален план за инспекции, въведен е надзор от въздуха и центърът за наблюдение на риболова е оборудван с напълно функционираща система за наблюдение на корабите (VMS). Извършен е също така преглед на системите за регистрация и лицензиране и са въведени технически мерки и мерки за опазване и управление, за да се осигури разумен баланс между издадените разрешения за риболов, наличните ресурси и капацитета на държавата за контрол и правоприлагане. Същевременно Гвинея е подложила на преоценка участието си в регионални организации за управление на рибарството (РОУР), започнала е да спазва по-стриктно международните си задължения, произтичащи от препоръки и резолюции на тези организации, и е предприела подходящи мерки срещу своите кораби, включени в изготвените от РОУР списъци на корабите, извършващи ННН риболов.
            
            
               (9)Събраната информация също така показва, че благодарение на предприетите действия Гвинея вече е в състояние да осигури спазване на своите произтичащи от международното право задължения, по-специално в контекста на членове 61, 62, 94, 117 и 118 от Конвенцията на Организацията на обединените нации по морско право (UNCLOS) и членове 18, 19 и 20 от Споразумението относно прилагането на разпоредби на Конвенцията на ООН по морско право, свързани с опазването и управлението на трансгранично преминаващите и далекомигриращите рибни запаси (UNFSA). 
            
            
               (10)Въз основа на тези обстоятелства може да се направи заключение, че положението, дало основание за включването на Гвинея в списъка, е коригирано и че държавата е предприела конкретни мерки, които могат да доведат до неговото трайно подобряване. 
            
            
               (11)В резултат на това Решение за изпълнение 2014/170/ЕС на Съвета следва да се измени така, че Гвинея да бъде заличена от списъка на несътрудничещи трети държави в борбата с ННН риболов. 
            
            
               (12)Взетото от Съвета решение не изключва предприемането от страна на Съюза на по-нататъшни стъпки в съответствие с Регламента относно ННН риболов, ако фактите покажат, че Гвинея не изпълнява своите произтичащи от международното право задължения като държава на знамето, пристанищна държава, крайбрежна държава или държава на пазара за предотвратяване, възпиране и премахване на ННН риболов.
            
            
               (13)Предвид неблагоприятните последици, предизвикани от включването в списъка на несътрудничещи трети държави, е целесъобразно заличаването на Гвинея от този списък да влезе в сила незабавно, 
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Приложението към Решение за изпълнение 2014/170/ЕС на Съвета се заменя с приложението към настоящото решение.
            
            
               Член 2
            
            
               Настоящото решение влиза в сила в деня след деня на публикуването му в Официален вестник на Европейския съюз.
            
         
         
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  ОВ L 286, 29.10.2008 г., стр. 1.
               
               
                  
                     (2)
                  ОВ L 286, 29.10.2008 г., стр. 1.
               
               
                  
                     (3)
                  Решение на Комисията от 15 ноември 2012 г. за уведомяване на третите държави, които Комисията счита за потенциално определими като несътрудничещи трети държави, съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов
                     (ОВ L 354, 17.11.2012 г., стр. 1).
               
               
                  
                     (4)
                  Решение за изпълнение на Комисията от 26 ноември 2013 г. за определяне на третите държави, които Комисията счита за несътрудничещи трети държави съгласно Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ C 346, 27.11.2013 г., стр. 2—25).
               
               
                  
                     (5)
                  Решение за изпълнение 2014/170/ЕС на Съвета от 24 март 2014 г. за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ L 91, 27.3.2014 г., стр. 43).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 13.7.2016
            COM(2016) 459 final
            ПРИЛОЖЕНИЕ
            към
            Предложение за РЕШЕНИЕ ЗА ИЗПЪЛНЕНИЕ НА СЪВЕТА
            за изменение на Решение за изпълнение 2014/170/ЕС, с което Република Гвинея да бъде заличена от списъка на несътрудничещи трети държави в борбата с ННН риболовСписък на несътрудничещи трети държави в борбата с незаконния, недеклариран и нерегулиран (ННН) риболов
            
               
         
         
            
            
            
               Списък на несътрудничещи трети държави в борбата с незаконния, недеклариран и нерегулиран (ННН) риболов
            
            
            
            
            
            
            
            
            
            
            
               Кралство Камбоджа